Al Bano & Romina Power

Al Bano & Romina Power on italialais-yhdysvaltalaisen avioparin Albano Carrisin ja Romina Powerin muodostama popduo, jonka aktiivisin vaihe kesti 1970-luvun puolivälistä 1990-luvun puoliväliin. Duo on Italian lisäksi ollut suosittu saksankielisessä Euroopassa. Sen kiertuehistoriaan kirjattiin Euroopan lisäksi muun muassa Japani ja Etelä-Amerikka. Duo tunnetaan myös nimellä Al Bano & Romina.

Al Bano & Rominan ensimmäinen vaihe päättyi avioeroon 1990-luvulla. Duo aktivoitui jälleen 2010-luvulla.

 1970-luku 

Apulian maakunnassa Etelä-Italiassa 1943 syntynyt Albano Carrisi oli aloittanut soolouransa laulajana 1960-luvulla. Vuonna 1967 hän tapasi yhdysvaltalaisen näyttelijän Romina Powerin (s. 1951) ja hääkellot soivat kesällä 1970. Samana vuonna julkaistiin Al Bano & Romina Powerin ensimmäinen yhteinen single, "Storia di due innamorati"/"Quel poco che ho". Pariskunnan esikoinen, Ylenia syntyi marraskuussa 1970. Toinen lapsi syntyi 1973. Al Bano & Romina Powerin ensimmäinen albumi, Atto 1 julkaistiin 1975. Sitä seurasi parin vuosikymmenen aikana useita menestyslevyjä, joita on maailmanlaajuisesti myyty kymmeniä miljoonia kappaleita. 1976 duo edusti Italiaa Eurovision laulukilpailussa kappaleella "E fu subito amore" ja sijoittui seitsemänneksi. Al Bano & Romina levyttivät italian ja englannin lisäksi myös ranskaksi ja espanjaksi. Vuonna 1976 ilmestyi ranskankielinen LP Des nuits entiéres ja 1981 espanjankielinen Sharazan. 

 1980-luku 

Vuonna 1982 duo sijoittui toiseksi Sanremon musiikkijuhlilla kappaleella "Felicità", josta tuli vuoden kesähitti muun muassa Saksassa. Vuonna 1984 Al Bano & Romina voittivat Sanremon laulufestivaalin kappaleella "Ci sarà". Vuonna 1985 he edustivat toistamiseen Italiaa Eurovision laulukilpailussa, tällä kertaa kappaleella "Magic Oh Magic" ja sijoittuivat jälleen seitsemänneksi. Saman vuoden joulukuussa syntyi pariskunnan kolmas lapsi. Vuonna 1986 duo siirtyi levy-yhtiö WEAn leipiin ja samana vuonna julkaistiin studioalbumi Sempre sempre, joka oli kaupallinen menestys Euroopassa. Keväällä 1987 duo otti osaa Sanremon festivaaleihin kappaleella "Nostalgia canaglia" ja sijoittui kolmanneksi. Carrisin ja Powerin nuorin tytär syntyi kesäkuussa 1987 ja saman vuoden lopulla julkaistiin studioalbumi Libertà, jolla parin esikoinen, Ylenia laulaa yhdessä Romina Powerin kanssa kappaleen "Abbi fede". Vuonna 1988 ilmestyneellä studioalbumilla Fragile Power esittää kappaleen "A Miracle" yhdessä velipuolensa Tyrone Power Jr:n kanssa. Vuonna 1989 Al Bano & Romina Power osallistuivat Sanremon festivaaleille kappaleella "Cara terra mia" ja sijoittuivat jälleen kolmanneksi.

 1990-luku 

Vuonna 1990 Al Bano & Romina Power julkaisivat studioalbumin Fotografia di un momento. Seuraavana vuonna duo osallistui Sanremon festivaaleihin kappaleella "Oggi sposi", joka julkaistiin samana vuonna ilmestyneellä kokoelmalla Le più belle canzoni. Edelleen vuonna 1991 Carrisi ja Power julkaisivat kirjan Autoritratto dalla A alla R sekä samannimisen video-ohjelman. Vuonna 1992 ilmestyi kokoelma Vincerai, jossa duon vanhoja hittejä oli sovitettu uuteen asuun. Alkuvuonna 1993 duo vieraili Suomen Lapissa Miss Suomi -televisio-ohjelman yhteydessä. Al Bano & Romina esittivät ohjelmassa kappaleet "Tu soltanto tu" ja "Ci sarà". Samana vuonna ilmestyi jälleen uutta tuotantoa sisältävä studioalbumi, Notte e giorno.

Vuonna 1995 ilmestyi albumi Emozionale, jolla Al Bano esittää dueton "Cantico" katalonialaisen oopperalaulaja Montserrat Caballén kanssa. Levyllä on myös uusi versio 1970-luvun hitistä "Na, na, na", jossa vierailee espanjalainen flamencokitaristi Paco de Lucía. Emozionalea Power ja Carrisi luonnehtivat albumiksi, jollaisen he jo kauan aikaa olivat halunneet tehdä, albumiksi joka on poikkeuksellisen intensiivinen ja henkilökohtainen.

Vuonna 1996 julkaistiin kokoelma, Ancora...Zugabe, jolla on uusia versioita pariskunnan vanhoista hiteistä. Tämän jälkeen duo hajosi ja Albano Carrisi palasi soolouralle. Hajoamisen taustalla oli se, että heidän tyttärensä Ylenia Carrisi oli kadonnut New Orleansissa 1994 ja etsinnät olivat jääneet tuloksettomiksi. Tragedia oli pahaksi pariskunnan suhteelle, ja he erosivat maaliskuussa 1999.

 2010-luku– 
Duo Al Bano & Romina oli vuosikausia jäähyllä. 2010-luvulla Carrisi ja Power löysivät toisensa jälleen säveltaiteellisessa mielessä. He konsertoivat Italiassa ja muualla Euroopassa. Talvella 2020 he julkaisivat ensimmäisen albuminsa neljännesvuosisataan: päivänvalon näki Raggocli l'attimo.

 Käännösiskelmiä 
Al Bano & Romina Powerin kappaleita on julkaistu Suomessa myös käännösiskelminä. Vuoden 1987 "Libertà"-kappaleesta julkaistiin käännösversio "Haavemaa" vuonna 1988. Timo Kosonen teki kappaleesta "Ci sarà" suomenkielisen version "Paina jäljet kasteeseen", jonka esittivät Marion Rung ja Reijo Taipale. "We'll Live It All Again" kääntyi suomeksi nimelle "Sen eläisin uudelleen" vuonna 1976. Duon eniten versioituja sävelteoksia ovat muun muassa 1980-luvun suurmenestykset "Felicità", "Sharazan" ja "Sempre sempre". Niistä on tehty esimerkiksi useita saksankielisiä versioita, instrumentaaliversioita ja erityyppisiä miksauksia. Kappaleen "Sempre sempre" Al Bano Carrisi esitti lavalla Moskovassa Julija Natšalovan kanssa.

 Diskografia 1975–1996 

 Albumi  Vuosi  Soittoaika  Kappaleet Atto 1 1975    Evasione o realtà - Un uomo diventato amore - Sognando Copacabana - Come ti desidero - Sensazione meravigliosa - Dialogo - Se ti raccontassi - Amore nel 2000 - Il pianto degli ulivi - Moderno Don Chisciotte - Mai, mai, mai - Paolino Maialino Dialogo 1975     Des nuits entiéres 1976    Ranskankielisiä versioita 1978 1977   We'll Live It All Again - Noi due - Tip tap - Piccolo amore - Na, na, na - Dear Mr Man - Prima notte d'amore - Immagini '77 - E se tornerà - Il covo dellle aquile - My Man, My Woman - Ave Maria Aria pura 1979    Ore 10 - Aria pura - Il mestiere di vivere - Granada Dream - Agua fuente - Heart Games - All'infinito - Who? - U.S.America Sharazan 1981    Espanjankielisiä versioita Felicità 1982  35:01  Aria pura - Felicità - Prima notte d'amore - Sharazan - Il ballo del qua qua - Angeli - E fu subito amore - Canto di libertà - Caro Gesù - Arrivederci a Bahia Che angelo sei 1982  34:11  Che Angelo sei - Abbandonati - Meditando - Perché - Viaggiando - Tu soltanto tu - Parigi è bella com'è - 1961 - Anche tu - Io ti cerco Effetto amore 1984  38:12  Al ritmo di beguine - L'amore è - Ciao, aufwiedersehen, goodbye - Quando un amore se ne va - It's Forever - Canzone blu - Ci sarà - Grazie - Leo, Leo - Un isola nella città - Gli innamorati Sempre sempre  1986  40:23  Sempre sempre - Saranda–Okinawa - Mambo di Rambo - Settembre - Andrea - Love - C'est facile - Verso il duemila - Caro amore - Lord Byron Libertà! 1987  41:16  Libertà - Ma il cuore no - Le mie radici - Notte a Cerano - Nel mondo - Makassar - Incredibile appuntamento - Quando si ama - Abbi fede - I cigni di Balaka Fragile 1988  45:19  Fragile - Sei tu - Africa Africa - Che amici - Donna - A Miracle - Questa notte - Non pensarci più - Il bambino non è più re - Non voglio perderti - Era casa mia - Nessun dorma Fotografia di un momento 1990  40:19  Besame - Donna per amore - Non piangere - Commesso viaggiatore - Bwana - Fotografia - Tenero e testardo - Indian Boy - Bussa ancora - Libertà (Production '90) Weihnachten bei uns zu Hause 1990  39:40  Felice Natale - White Christmas - Un altro Natale - Stille Nacht - Il piccolo tamburino - Feliz Navidad - Last Christmas - Mary's Boychild - Leise rieselt der Schnee - Ave Maria Le più belle canzoni 1991  53:35  Oggi sposi - Nel sole - Dialogo - Ci sarà - Sempre sempre - Acqua di mare - Nessun dorma - Felicità - Ballo del qua qua - Nostalgia canaglia - Mattino - Libertà - Sharazan - Ave Maria Vincerai 1992  50:16  Vincerai - Tu soltanto tu - We'll Live It All Again - Makassar - Cara terra mia - Il poeta (Yunus Emrè) - Che angelo sei - Prima notte d'amore - Io ti cerco - Caro Gesù - Commesso viaggiatore - Andrea Notte e giorno 1993  53:16  Domani domani - Bambini - Torneremo a Venezia - Sentire ti amo - Di più - Il profumo delle rose - Sha–e–o - Mondo - In controluce - Notte e giorno - Tenerissima - È un miracolo - Atto d'amore Emozionale 1995  52:59  Na, na, na - Santa Maria - Tu perdonami - Dammi un segno - Resta ancora - C'è una luce - Cantico - In Mexico - Impossibile - Everybody Loves - E mi manchi - Un sasso nel cuore Ancora...Zugabe 1996  74:14  Anno 2000 - Ma il cuore no - Oggi sposi - Tenerissima - Cantico - Na, na, na - Sharazan - Il poeta - Tu perdonami - Nostalgia canaglia - È la mia vita - Sempre sempre - Notte e giorno - MEDLEY Bussa ancora, Makassar, Vincerai - La casa del sole (Live Version) - 13, storia d'oggi (Live Version) - Felicità (Live Version) - Eine Mutter, ein Kind, Die Zeit und ich (Live Version)

 Diskografia 2020– 
Raccogli l'attimo (2020)

 Lähteet 
Al Bano & Romina Power Official Fan Club -lehdet joulukuu 1995 ja maaliskuu 1997
Suomen äänitearkisto 
 Viitteet 

 Aiheesta muualla 
Albano Carrisin viralliset nettisivut 
Romina Powerin viralliset sivut
Ihailijasivu



Al Bano & Romina Power
Luokka:Italian euroviisuedustajat
Luokka:Vuoden 1976 euroviisuedustajat
Luokka:Vuoden 1985 euroviisuedustajat